**ПРОЕКТ НА ДОГОВОР !!!**

**№…………/………………..**

Днес, ……………….., 2019 г., в град Русе, на основание чл. 112 от Закона за обществените поръчки /ЗОП/, във връзка с възлагане на обществена поръчка с предмет: **Доставка на съдове и прибори за хранене за еднократна употреба за Домашен социален патронаж /ДСП/, Социално предприятие обществена трапезария /СПОТ/ и Детска млечна кухня /ДМК/**,

се сключи настоящият договор между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ, с**

адрес: гр. Русе, пл. „Свобода”, 6, ЕИК по Булстат: 000530632, наричана по-долу ВЪЗЛОЖИТЕЛ, от една страна,   
  
И

1. „………………………….” ………….. ………., със седалище и адрес на

управление……………………………………………………………………………………, с ЕИК…………………………….., представлявано от…………………………………– ………………………., наричан по-долу за краткост ИЗПЪЛНИТЕЛ от друга страна.

Страните се споразумяха следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да доставя съдове и прибори за хранене за еднократна употреба за Домашен социален патронаж /ДСП/, Социално предприятие обществена трапезария /СПОТ/ и Детска млечна кухня /ДМК/ съгласно заданието за обществена поръчка и представената от него оферта, представляващи неразделна част от договора.

**(2)** ИЗПЪЛНИТЕЛЯТ извършва за своя сметка доставките на заявените от ВЪЗЛОЖИТЕЛЯ или негови второстепенни разпоредители количества стоки до съответните адреси, посочени в настоящия договор.

**ІІ. ЦЕНИ И УСЛОВИЯ НА ПЛАЩАНЕ**

**Чл. 2.** **(1)** Цената на настоящия договор се образува въз основа на действително извършените по вид и количество доставки при единични цени съгласно офертата на ИЗПЪЛНИТЕЛЯ, валидни за целия срок на договора. Ориентировъчната обща стойност на договора е ………………………….. лв. с ДДС по единични цени за всеки вид артикул съгласно ценовата оферта.

**(2)** Единичните цени по ал. 1 включват всички разходи на ИЗПЪЛНИТЕЛЯ в това число разходи за транспорт до обектите, посочени в настоящия договор и организиране на товаро-разтоварни дейности, както и всякакви други разходи на ИЗПЪЛНИТЕЛЯ, съпътстващи доставките.

**(3)** ВЪЗЛОЖИТЕЛЯТ няма задължение да поръча цялото предвидено количество по отделните номенклатурни единици.

**(4)**  Плащанията ще се извършват по банков път в 30-дневен срок след представяне на фактура на съответния заявител за извършена доставка и приемо-предавателен протокол без забележки. Банковата сметка на ИЗПЪЛНИТЕЛЯ е:

Банка:

IBAN:

Титуляр на сметката:

**ІІІ. СРОК НА ДОГОВОРА**

**Чл. 3.** Договорът влиза в сила от датата на подписването му от страните.

**Чл. 4. (1)** ИЗПЪЛНИТЕЛЯТ се задължава да извършва доставките, уговорени в чл. 1 от настоящия договор за срок от 2 /две/ години.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5. (1)** ИЗПЪЛНИТЕЛЯТ се задължава:

**1.** да изпълни договорените видове доставки в съответствие с:

- офертата му и приложенията към нея;

- условията и изискванията на ВЪЗЛОЖИТЕЛЯ, описани в заданието за обществена поръчка;

- нормативните изисквания и стандарти за търговия на едро с прибори и съдове за еднократна употреба, предназначени за контакти с храни.

**2.** Да извършва доставките, уговорени в чл. 1, ал. 1 от настоящия договор в срок от 72 часа след получаване на писмена заявка от страна на ВЪЗЛОЖИТЕЛЯ.

**3.** ИЗПЪЛНИТЕЛЯТ се задължава да представя декларация за съответствие съгласно Наредба 2 от 23.01.2008 г. за материалите и предметите от пластмаси, предназначени за контакти с храни и Наредбата за опаковките и отпадъците от опаковките, приета с ПМС № 271/30.10.2012 г. Артикул 1, 2, и 4, съгласно Приложение № 1, да са устойчиви на горещи храни 100 -110 градуса и да бъдат придружени с изпитателен протокол за материала от производителя. Всяка доставка да бъде придружена с декларация за съответствие и удостоверение за качество на доставените артикули.

**4.** ИЗПЪЛНИТЕЛЯТ се задължава да достави стоките с етикети на български език или и на български език, като етикетът задължително трябва да съдържа информация за производителя и вносителя, ако стоката е от внос, за вида на стоката, нейните съществени характеристики, срока на годност и условията на съхраняването й и ако е необходимо указания за употреба.

**5.** Да подменя стоките при установени явни несъответствия, забелязани при обикновен преглед;

**6**. Да подменя стоките, които не са годни за предвиденото употребление уговорено в чл. 1, ал. 1 от настоящия договор.

**7.** Да представя стокови разписки за всяка извършена доставка.

**(2)** ИЗПЪЛНИТЕЛЯТ има право:

**1.**  да получава уговореното възнаграждение при условията на настоящия договор;

**2.** да не извърши доставката ако искането от страна на ВЪЗЛОЖИТЕЛЯ не съответства на уговореното в чл. 5, ал. 1, т. 2 от настоящия договор.

**V. ПОДИЗПЪЛНИТЕЛИ**

**Чл. 6**. (1) ИЗПЪЛНИТЕЛЯТ е длъжен да сключи договор за подизпълнение, когато е обявил в офертата си, че при изпълнението ще участва подизпълнител. В договора за подизпълнение следва да е предвидена забрана за превъзлагане на възложени с договора за подизпълнение дейности.

(2) В срок от три дни от сключването на договор за подизпълнение, както и на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща на ВЪЗЛОЖИТЕЛЯ копие на договора/допълнителното споразумение, заедно с доказателства, че са изпълнени условията на чл. 66, ал. 2 или ал. 11 от ЗОП.

(3) ИЗПЪЛНИТЕЛЯТ уведомява ВЪЗЛОЖИТЕЛЯ за името (наименованието), данни за контакт и представителите на подизпълнителя/ите, посочен/и в офертата, в срок до 3 (три) дни след получаване на уведомлението за осигурено финансиране.

(4) ИЗПЪЛНИТЕЛЯТ носи пълна отговорност за действията и/или бездействията на подизпълнителя/ите си, като участието му/им при изпълнението на поръчката, не изменя или намалява задълженията на ИЗПЪЛНИТЕЛЯ, съгласно настоящия договор.

**VI. ГАРАНЦИИ ЗА ИЗПЪЛНЕНИЕ**

**Чл.7**. Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 2 % (два процента) от стойността на Договора по чл. 2 без вкл. ДДС или сумата от ………..лева.

**Чл.8**. Изпълнителят представя документи за внесена гаранция за изпълнение на Договора към датата на сключването му.

**Чл.9**. Изпълнителят избира формата на гаранцията измежду една от следните:

(1) парична сума внесена по банковата сметка на Възложителя;

(2) банкова гаранция; или

(3) застраховка, която обезпечава изпълнението чрез покритие на отговорността на Изпълнителя.

Чл.50. Когато гаранцията се представя във вид на парична сума, тя се внася по следната банкова сметка на Възложителя: Сметка в лв. (BGN):

ТБ ИНВЕСТБАНК АД, КЛОН РУСЕ,

BIG - IORTBGSF ;

IBAN - BG37 IORT 7379 3300 0300 00

Всички банкови разходи, свързани с преводите на сумата са за сметка на Изпълнителя.

Когато Изпълнителят представя банкова гаранция се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 дни.

**Чл.10**. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

**Чл.11.** Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

**Чл.12.** Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл.13.** Възложителят освобождава гаранцията за изпълнение на при условия, както следва:

1. окончателно освобождаване на остатъчната сума по гаранцията се извършва в срок от 15 дни, след изтичане на срока на настоящия Договор, посочен в чл. 9 и заплащане на всички доставени Продукти по договора.

2. Възложителят не дължи лихви върху сумите по предоставените гаранции, независимо от формата, под която са предоставени.

3. Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

4. Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

5. Възложителят има право да задържи гаранцията в пълен размер при системен (три или повече пъти в рамките на 12 месеца) отказ от страна на Изпълнителя за доставка на заявени от Възложителя Продукти; и/или при системно (три или повече пъти в рамките на 12 месеца) Несъответствие на доставените Продукти с договорените изисквания.

6. При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти, Възложителят има право да задържи от гаранцията за изпълнение суми, на стойност съответно на Несъответстващите Продукти или на Продуктите, чиято доставка е отказана.

**Чл.14.** Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 15. (1)** ВЪЗЛОЖИТЕЛЯТ се задължава:

1. Да заплаща цената на договора по реда и при условията в него.
2. Да осигури на ИЗПЪЛНИТЕЛЯ достъп до местата, където ще се извършват

доставките. Местата за извършване на доставките са както следва:

Домашен социален патронаж - гр. Русе, ул. „Алеи Възраждане”, 86;

Социално предприятие обществена трапезария - гр. Русе, бул. „Липник”, 117;

Детска млечна кухня - гр. Русе, ул. „Никола Петков”, 2.

**(2)** ВЪЗЛОЖИТЕЛЯТ има право:

**1**. Да иска от ИЗПЪЛНИТЕЛЯ да изпълни възложената доставка в срок, без отклонение от договореното и без недостатъци.

**2.** Да оказва текущ контрол при изпълнението на договора.

**3.** Да определи лице за контакт, което да организира и координира изпълнението на доставките от страна на ВЪЗЛОЖИТЕЛЯ.

**4.** Да откаже да приеме доставката, когато тя не е придружена от необходимите съпътстващи документи или констатира отклонения или несъответствия в качеството и обема на доставката, което се удостоверява с констативен протокол.

**5.** Да поиска от ИЗПЪЛНИТЕЛЯ да подмени стоките, за които е констатирано несъответствие с изискванията на чл.1, ал. 1 от договора.

**VIІ. ПРИЕМАНЕ НА ДОСТАВКИТЕ**

**Чл. 16. (1)** Приемането на доставените количества се удостоверява с подписване на приемо-предавателен протокол.

**(2)** При спор по повод на съмнения за отклонение в количеството и качеството, както и в случаи, попадащи в обхвата на чл. 6, ал. 2, т. 4 от настоящия договор се съставя констативен протокол.

**Чл. 17.** Констатираните отклонения от договореното се отстраняват от ИЗПЪЛНИТЕЛЯ за негова сметка в 2-дневен срок от датата на подписване на констативния протокол.

**Чл. 18.** Всички протоколи се подписват от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**VІІI. НЕУСТОЙКИ И САНКЦИИ**

**Чл. 19. (1)** Ако ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора без да са налице обективни причини за това, същият дължи на ВЪЗЛОЖИТЕЛЯ неустойка в размер на 0,1% (нула цяло и един процента) от стойността на доставката за всеки просрочен ден.

**(2)** При пълно неизпълнение на договора и при прекратяването му по чл. 87 от ЗЗД ИЗПЪЛНИТЕЛЯ дължи неустойка в размер на 20% (двадесет процента) от общата стойност на договора по чл. 2 (1).

**(3)** Неустойката не лишава изправната страна от правото да търси обезщетение за вреди по общия ред.

**(4)** Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна или бъдат наложени финансови санкции от държавни органи, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

**(5)** При точно и съобразно с клаузите на настоящия договор изпълнение на задълженията, гаранцията се освобождава в пълен размер, в едномесечен срок след прекратяване на договора. ВЪЗЛОЖИТЕЛЯТ освобождава гаранцията, без да начислява лихви за периода, през който средствата законно са престояли при него, при прекратяване на договора след уреждане на всички финансови претенции между страните.

**(6)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнението на задълженията на ИЗПЪЛНИТЕЛЯ и въпросът е отнесен за решаване пред съд.

**(7)** ВЪЗЛОЖИТЕЛЯТ има право да се удовлетвори за начислените за начислените от него неустойки и присъдени от съда обезщетения от внесената от ИЗПЪЛНИТЕЛЯ гаранция за изпълнение.

**(8)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на БАНКОВАТА ГАРАНЦИЯ ЗА ИЗПЪЛНЕНИЕ НА ЦЕЛИЯ ПЕРИОД НА ДЕЙСТВИЕ, СА ЗА СМЕТКА НА ИЗПЪЛНИТЕЛЯ.

**VІIІ. ПРЕКРАТЯВАНЕ НА ДОГОВОРА**

**Чл. 20. (1).** Настоящият договор се прекратява:

1. с изтичане срока на договора;
2. по взаимно съгласие между страните, изразено писмено;
3. при невиновна невъзможност за изпълнение, поради наличието на

непреодолима сила или форсмажорни обстоятелства, т.е. при настъпването на събитие, представляващо непреодолима сила (природни бедствия, извънредно положение, стачки и др.);

(2) При неизпълнение на което и да е от задълженията на ИЗПЪЛНИТЕЛЯ, ВЪЗЛОЖИТЕЛЯТ има право едностранно да развали действието на този договор, при условията на чл. 87 от ЗЗД, като ИЗПЪЛНИТЕЛЯТ дължи неустойка в размер на 20% от стойността на договора, посочен в чл. 2 (1).

**ІX. ДОПЪЛНИТЕЛНИ РАЗПОРЕДБИ**

**Чл. 21. (1)** Разпоредбите на настоящия договор се тълкуват в съответствие със законите и действащите в Република България разпоредби.

**(2)** Настоящият договор може да бъде изменян в предвидените от ЗОП случаи.

**Чл.22.** ИЗПЪЛНИТЕЛЯТ се задължава да пази в тайна всички обстоятелства, станали му известни при и по повод изпълнение на задълженията му по настоящия договор, както и да вземе всички разумни предпазни мерки, за да избегне разкриването на каквито и да било сведения, свързани с изпълнението на настоящия договор от негови служители по време и след сключване на договора. Страните по настоящия договор се задължават да пазят пълна и взаимна поверителност и да не преотстъпват на трети лица информация, получена при или по повод сключването и изпълнението на договора.

**Чл.23.** Всички спорове, възникнали от или при изпълнението на настоящия договор ще бъдат уреждани по пътя на преговорите. Постигнатите договорености ще се оформят в споразумения, неразделна част от настоящия договор.

**Чл. 24.** Ако в разумен срок страните не успеят да разрешат спора по между си чрез преговори, то ВЪЗЛОЖИТЕЛЯТ или ИЗПЪЛНИТЕЛЯТ могат да изпратят уведомление до другата страна за своето намерение за решаване на спора по съдебен ред съгласно действащото в Република България законодателство.

За неуредените в настоящия договор въпроси се прилага действащото в Република България законодателство.

Неразделна част от договора са офертата на ИЗПЪЛНИТЕЛЯ и заданието за обществена поръчка.

Настоящият договор се изготви и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

ПРИЛОЖЕНИЯ:

1. Техническо предложение на изпълнителя;
2. Ценова оферта на изпълнителя.

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ ………………..……………**

*Кмет на Община Русе*

**САБИНА МИНКОВСКА**

*Началник отдел ФС*